ddrg/super_eurlex huggingface dataset:
A Tanács határozata

(2001. május 28.)

a Koreai Köztársaságnak az Európai Közösség és az Amerikai Egyesült Államok, Japán, Ausztrália, Kanada, Norvégia és Svájc közötti, az intelligens gyártási rendszerek területén a nemzetközi kutatási és fejlesztési együttműködés elveiben való közös megegyezéshez történő csatlakozásáról szóló közös megegyezés rögzítéséről

szóló levélváltásnak az Európai Közösség nevében történő elfogadásáról

(2001/421/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 170. cikkére, összefüggésben a 300. cikk (2) bekezdése első albekezdésének első mondatával, valamint a 300. cikk (3) bekezdése első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel:

(1) Az intelligens gyártási rendszerek területén megvalósuló nemzetközi együttműködés megerősíti a Közösség tudományos és műszaki alapjait az iparban, és hozzájárul a közösségi ipar versenyképességéhez.

(2) Levélváltás [2] történt az Európai Közösség és az Amerikai Egyesült Államok, Japán, Ausztrália, Kanada, Norvégia és Svájc között az intelligens gyártási rendszerek (intelligent manufacturing systems – IMS) területén a nemzetközi kutatási és fejlesztési együttműködés elveiben való közös megállapodás rögzítésére az IMS-program mellékelt szabályai szerint.

(3) Az IMS-program szabályainak IX. fejezete tartalmaz rendelkezéseket új résztvevők felvételéről.

(4) A Koreai Köztársaság az IMS-program szabályainak IX. fejezete alapján felvételét kérte az IMS tagjai közé.

(5) A Koreai Köztársaság megfelelt az IMS-program szabályaiban leírtaknak; a Koreai Köztársaság az IMS keretein belüli hozzájárulásával pozitív kép kialakítását tette lehetővé a régió részvételét illetően, és a nemzetközi IMS-irányítóbizottság 1999. november 12-én azt javasolta, hogy a Koreai Köztársaság képviseltesse magát a nemzetközi IMS-irányítóbizottságban,

A KÖVETKEZŐKÉPPEN HATÁROZOTT:

1. cikk

A Koreai Köztársaságnak az Európai Közösség és az Amerikai Egyesült Államok, Japán, Ausztrália, Kanada, Norvégia és Svájc közötti, az intelligens gyártási rendszerek területén a nemzetközi kutatási és fejlesztési együttműködés elveiben való közös megegyezéshez történő csatlakozásáról szóló közös megegyezés rögzítéséről szóló levélváltást a Tanács a Közösség nevében jóváhagyja.

A levélváltás szövegét csatolták a határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

Kelt Brüsszelben, 2001. május 28-án.

a Tanács részéről

az elnök

T. Östros

[1] 2001. április 3-i vélemény (a Hivatalos Lapban még nem tették közzé).

[2] HL L 161., 1997.6.18., 2. o.

--------------------------------------------------
Az Európai Központi Bank határozata

(2001. július 5.)

az Európai Központi Bank személyzete alkalmazási feltételeinek elfogadásáról szóló EKB/1998/4 határozat módosításáról

(EKB/2001/6)

(2001/566/EK)

AZ EURÓPAI KÖZPONTI BANK KORMÁNYZÓTANÁCSA,

tekintettel a Központi Bankok Európai Rendszere és az Európai Központi Bank alapokmányára (a továbbiakban: "Alapokmány"), és különösen annak 36.1. cikkére,

tekintettel az Európai Központi Bank (EKB) Igazgatóságának javaslatára,

tekintettel az EKB Általános Tanácsának közreműködésére,

mivel:

(1) Az Alapokmány az EKB-nak az EKB Igazgatósága javaslatára eljáró Kormányzótanácsát ruházza fel az EKB személyzete alkalmazási feltételeinek (a továbbiakban: "alkalmazási feltételek") megállapításával és szükség esetén módosításával.

(2) Az 1999. március 31-én módosított, az Európai Központi Bank személyzete alkalmazási feltételeinek elfogadásáról szóló, 1998. június 9-i EKB/1998/4 határozat [1] (a továbbiakban: "EKB/1998/4 határozat") tartalmazza az EKB és személyzete közötti munkaviszonyravonatkozó szabályokat.

(3) Az átláthatóság EKB által követett elvének megfelelően az EKB személyzetének alkalmazási feltételeit valamennyi érdekelt fél számára elérhetővé teszik.

(4) Az alkalmazási feltételekhez való nyilvános hozzáférést jelentősen megkönnyítené, ha azokat az EKB weboldalán (http://www.ecb.int) hozzáférhetővé tennék,

A KÖVETKEZŐKÉPPEN HATÁROZOTT:

1. cikk

Az EKB/1998/4 határozat 2. cikkét el kell hagyni. A határozat a következő 2. cikkel egészül ki:

"Valamennyi érdekelt fél tájékoztatása érdekében az EKB személyzetének alkalmazási feltételei az EKB weboldalán (http://www.ecb.int) nyilvánosan hozzáférhetők."

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Frankfurt am Mainban, 2001. július 5-én.

az EKB elnöke

Willem F. Duisenberg

[1] HL L 125., 1999.5.19., 32. o.

--------------------------------------------------
A Tanács határozata

(2001. április 5.)

a nemzetközi légi szállítás egyes szabályainak egységesítéséről szóló egyezménynek (Montreali Egyezmény) az Európai Közösség részéről történő megkötéséről

(2001/539/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az Európai Közösség légiszállítói számára előnyös, ha a kártérítési felelősségükre vonatkozó egységes és egyértelmű szabályok alapján működnek, és ha ezek a szabályok megegyeznek a harmadik országok szállítóira érvényes szabályokkal.

(2) A Közösség részt vett az 1999. május 10. és 28. között Montrealban megtartott, a légi közlekedésről szóló Nemzetközi Diplomáciai Konferencián, amelynek eredményeképpen elfogadták a nemzetközi légi szállítás egyes szabályainak egységesítéséről szóló egyezményt (a Montreali Egyezményt), és az említett egyezményt 1999. december 9-én aláírta.

(3) A Montreali Egyezményt az Egyezményben tárgyalt bizonyos kérdésekben hatáskörrel rendelkező regionális gazdasági integrációs szervezetek aláírhatják.

(4) A Közösség és tagállamai párhuzamos hatáskörrel rendelkeznek a Montreali Egyezményben tárgyalt kérdésekben, s ezért szükséges, hogy azt egyidejűleg megerősítsék annak érdekében, hogy az Európai Unión belül biztosítsák az abban foglalt rendelkezések egységes és teljes körű alkalmazását,

A KÖVETKEZŐKÉPPEN HATÁROZOTT:

1. cikk

A nemzetközi légi szállítás egyes szabályainak egységesítéséről szóló egyezményt ("a Montreali Egyezmény") az Európai Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A Tanács elnöke az Európai Közösség nevében letétbe helyezi a Montreali Egyezmény 53. cikkének (3) bekezdésében meghatározott okiratot a Nemzetközi Polgári Repülési Szervezetnél, a hatásköri nyilatkozattal együtt.

Az okiratot a tagállamok megerősítő okirataival egyidejűleg kell letétbe helyezni.

Kelt Luxembourgban, 2001. április 5-én.

a Tanács részéről

az elnök

B. Rosengren

[1] HL C 337. E, 2000.11.28., 225. o.

[2] 2001. január 16-i vélemény (a Hivatalos Lapban még nem tették közzé).

--------------------------------------------------
A Tanács határozata

(2001. június 18.)

az Európai Közösség és a Török Köztársaság között létrejött, a Török Köztársaságnak az Európai Környezetvédelmi Ügynökségben és az európai környezeti információs és megfigyelöhálózatban való részvételéről szóló megállapodás megkötéséről

(2001/594/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel:

(1) Az 1210/90/EGK rendelettel [2] létrehozták az Európai Környezetvédelmi Ügynökséget és az európai környezeti információs és megfigyelőhálózatot.

(2) Az Európai Tanács luxembourgi ülésén (1997. december) előírják - a közép- és kelet-európai országok számára az előcsatlakozási stratégia felgyorsításának eszközeként - a közösségi programokban való részvételt és a közösségi intézményekkel való együttműködést. Az intézmények esetében az Európai Tanács következtetései előírják, hogy "azokat a közösségi intézményeket, amelyekben a csatlakozni kívánó országok részt vehetnek, eseti alapon kell meghatározni".

(3) Az Európai Tanács helsinki ülésén (1999. december) újólag megerősítette a csatlakozási folyamat átfogó jellegét, amely ma 13 tagjelölt országot foglal egységes keretbe, és a tagjelölt országok egyenlő jogokkal vesznek részt a csatlakozási folyamatban.

(4) A Tanács a Szerződés 300. cikke (1) bekezdésének értelmében 2000. február 14-én felhatalmazta a Bizottságot arra, hogy tárgyalásokat folytasson a csatlakozásért folyamodó országoknak az Európai Környezetvédelmi Ügynökségben való részvételéről,

A KÖVETKEZŐKÉPPEN HATÁROZOTT:

1. cikk

Az Európai Közösség és a Török Köztársaság között létrejött, a Török Köztársaságnak az Európai Környezetvédelmi Ügynökségben és az európai környezetvédelmi információs és megfigyelőhálózatban való részvételéről szóló megállapodást a Közösség nevében a Tanács jóváhagyja.

A megállapodás szövegét e határozat melléklete tartalmazza.

2. cikk

A Tanács elnöke felhatalmazást kap, hogy kijelölje a megállapodás 17. cikkében előírt értesítés letétbe helyezésére jogosult személy(eke)t.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 2001. június 18-án.

a Tanács részéről

az elnök

M. Winberg

[1] 2001.5.31-i vélemény (a Hivatalos Lapban még nem tették közzé).

[2] HL L 120., 1990.5.11., 1. o. A legutóbb a 933/1999/EK rendelettel (HL L 117., 1999.5.5., 1. o.) módosított rendelet.

--------------------------------------------------
A Tanács határozata

(2001. június 18.)

az Európai Közösség és Románia közötti, Romániának az Európai Környezetvédelmi Ügynökségben, valamint az európai környezeti információs és megfigyelőhálózatban történő részvételéről szóló megállapodás megkötéséről

(2001/584/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 175. cikke (1) bekezdésére, összefüggésben 300. cikke (2) bekezdésének első albekezdésének első mondatával és 300. cikke (3) albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az Európai Környezetvédelmi Ügynökséget, valamint az európai környezeti információs és megfigyelőhálózatot az 1210/90/EGK rendelet [3] hozta létre.

(2) A luxemburgi Európai Tanács (1997. december) a közösségi programokban és ügynökségekben történő részvételt a közép- és kelet-európai országok számára az előcsatlakozási stratégia magasabb szintre emelésének szolgálatába állította. Az ügynökségek esetében az Európai Tanács következtetései úgy rendelkeznek, hogy "eseti alapon határoznak arról, melyek azok a közösségi ügynökségek, amelyekben a tagjelölt országok részt vehetnek".

(3) A helsinki Európai Tanács (1999. december) újólag megerősítette az immár 13 tagjelölt országot tömörítő csatlakozási folyamat befogadó jellegét, olyan egységes keretben, ahol a tagjelölt országok egyenjogúan vesznek részt a csatlakozási folyamatban.

(4) A Tanács 2000. február 14-én felhatalmazta a Bizottságot arra, hogy tárgyalásokat folytasson a tagságért folyamodó országokkal az Európai Környezetvédelmi Ügynökségben történő részvételükről. A tárgyalások záróokmányát a Bizottság 2000. október 9-én írta alá.

(5) Az ebben a határozatban említett megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Románia közötti, Romániának az Európai Környezetvédelmi Ügynökségben, valamint az európai környezeti információs és megfigyelőhálózatban történő részvételéről szóló megállapodást a Közösség részéről a Tanács jóváhagyja.

A megállapodás szövegét ennek a határozatnak a melléklete tartalmazza.

2. cikk

A Tanács elnöke felhatalmazást kap, hogy kijelölje a megállapodás 18. cikkében előírt értesítés letétbe helyezésére jogosult személy(eke)t.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 2001. június 18-án.

a Tanács részéről

az elnök

M. Winberg

[1] HL C 120. E., 2001.4.24., 227. o.

[2] 2001.5.31-i vélemény (a Hivatalos Lapban még nem tették közzé).

[3] HL L 120., 1990.5.11., 1. o. A legutóbb a 933/1999/EK rendelettel (HL L. 117., 1999.5.5., 1. o.) módosított rendelet.

--------------------------------------------------
A Tanács határozata

(2001. június 18.)

az Európai Közösség és a Bolgár Köztársaság közötti, a Bolgár Köztársaságnak az Európai Környezetvédelmi Ügynökségben és az európai környezeti információs és megfigyelőhálózatban történő részvételéről szóló megállapodás megkötéséről

(2001/589/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdése első albekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az Európai Környezetvédelmi Ügynökséget és az európai környezeti információs és megfigyelőhálózatot az 1210/90/EGK rendelet [3] hozta létre.

(2) Az Európai Tanács luxembourgi ülésén (1997. december) a közösségi programokban és ügynökségekben történő részvételt a közép- és kelet-európai országok számára az előcsatlakozási stratégia magasabb szintre emelésének szolgálatába állította. Az ügynökségek esetében az Európai Tanács következtetései úgy rendelkeznek, hogy "eseti alapon határoznak arról, melyek azok a közösségi ügynökségek, amelyekben a tagjelölt országok részt vehetnek".

(3) Az Európai Tanács helsinki ülésén (1999. december) újólag megerősítette a csatlakozási folyamat átfogó jellegét, amely ma 13 csatlakozni kívánó országot foglal egyetlen keretrendszerbe, és a csatlakozni kívánó országok egyenlő esélyekkel vesznek részt a csatlakozási folyamatban.

(4) A Tanács 2000. február 14-én felhatalmazta a Bizottságot arra, hogy tárgyalásokat folytasson a csatlakozásért folyamodó országoknak az Európai Környezetvédelmi Ügynökségben való részvételéről. A Bizottság 2000. október 9-én írta alá a tárgyalások záróokmányát.

(5) Az e határozatban említett megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Bolgár Köztársaság közötti, a Bolgár Köztársaságnak az Európai Környezetvédelmi Ügynökségben és az európai környezeti információs és megfigyelőhálózatban történő részvételéről szóló megállapodást a Közösség nevében a Tanács jóváhagyja.

A megállapodás szövegét mellékletként csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás 18. cikkében előírt értesítés letétbe helyezésére jogosult személy(eke)t.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 2001. június 18-án.

a Tanács részéről

az elnök

M. Winberg

[1] HL C 120. E., 2001.4.24., 195. o.

[2] 2001.5.31-i vélemény (a Hivatalos Lapban még nem tették közzé).

[3] HL L 120., 1990.5.11., 1. o. A legutóbb a 933/1999/EK rendelettel (HL L 117., 1999.5.5., 1. o.) módosított rendelet.

--------------------------------------------------
A Tanács határozata

(2001. augusztus 30.)

az Európai Unió és Macedónia Volt Jugoszláv Köztársaság (MK) között az Európai Unió Megfigyelő Missziójának (EUMM) Macedónia Volt Jugoszláv Köztársaságban folytatott tevékenységéről szóló megállapodás megkötéséről

(2001/682/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 24. cikkére,

tekintettel az elnökség ajánlására,

mivel:

(1) A Tanács 2000. december 22-én elfogadta az Európai Unió Megfigyelő Missziójáról szóló 2000/811/KKBP együttes fellépést [1].

(2) A fenti együttes fellépés 6. cikke úgy rendelkezik, hogy az EUMM hatáskörébe tartozó tevékenységekre irányadó részletes szabályokat a Szerződés 24. cikkében meghatározott eljárással összhangban megkötésre kerülő megállapodásokban kell meghatározni.

(3) Az elnökséget tárgyalások megkezdésére felhatalmazó 2001. június 28-i tanácsi határozat alapján az elnökség megállapodást kötött az MK-val az EUMM tevékenységéről.

(4) Az említett megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Unió és Macedónia Volt Jugoszláv Köztársaság között az Európai Unió Megfigyelő Missziója (EUMM) által Macedónia Volt Jugoszláv Köztársaság területén folytatott tevékenységére vonatkozóan kidolgozott megállapodást az Európai Unió nevében jóvá kell hagyni.

A megállapodás szövegét csatolni kell e határozathoz.

2. cikk

A Tanács elnökét fel kell hatalmazni, hogy a megállapodásnak az Európai Uniót jogilag kötelező aláírására jogosult személyt kijelölje.

3. cikk

Ez a határozat az elfogadásának napján lép hatályba.

4. cikk

Ezt a határozatot a Hivatalos Lapban ki kell hirdetni.

Kelt Brüsszelben, 2001. augusztus 30-án.

a Tanács részéről

az elnök

L. Michel

[1] HL L 328., 2000.12.31., 53. o.

--------------------------------------------------
A Bizottság 2001/744/EK határozata

(2001. október 17.)

a környezeti levegőben lévő kén-dioxidra, nitrogén-dioxidra és nitrogén-oxidokra, porra és ólomra vonatkozó határértékekről szóló 30/1999/EK tanácsi irányelv V. mellékletének módosításáról

(az értesítés a C(2001) 3091. számú dokumentummal történt)

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a környezeti levegőben lévő kén-dioxidra, nitrogén-dioxidra és nitrogén-oxidokra, porra és ólomra vonatkozó határértékekről szóló, 1999. április 22-i 30/1999/EK tanácsi irányelvre [1], és különösen annak 7. cikke (7) bekezdésére,

mivel:

(1) A 30/1999/EK irányelv meghatározza a környezeti levegőben lévő kén-dioxidra, nitrogén-dioxidra és nitrogén-oxidokra, porra és ólomra vonatkozó határértékeket.

(2) E szennyező anyagok felső és alsó vizsgálati küszöbértékének megállapítására szolgáló, az említett irányelvben meghatározott módszert a számítási eljárás egyértelművé tétele érdekében módosítani kell.

(3) Az e határozatban előírt intézkedések összhangban vannak a 96/62/EK tanácsi irányelv [2] 12. cikkének (2) bekezdésével létrehozott bizottság véleményével,

ELFOGADTA EZT A HATÁROZATOT:

1. cikk

A 30/1999/EK irányelv V. mellékletének II. szakasza helyébe e határozat mellékletének szövege lép.

2. cikk

Ennek a határozatnak a tagállamok a címzettjei.

Kelt Brüsszelben, 2001. október 17-én.

a Bizottság részéről

Margot Wallström

a Bizottság tagja

[1] HL L 163., 1999.6.29., 41. o.

[2] HL L 296., 1996.11.21., 55. o.

--------------------------------------------------

MELLÉKLET

"II. A felső és alsó vizsgálati küszöbértékek túllépésének meghatározása

A felső és alsó vizsgálati küszöbértékek túllépését az előző öt év koncentrációinak alapján határozzák meg, amennyiben elegendő adat áll rendelkezésre. A vizsgálati küszöbérték akkor tekinthető túllépettnek, ha azt az előző öt év során legalább három különböző évben túllépték.

Amennyiben öt évnél rövidebb időtartamra áll rendelkezésre adat, a tagállamok a tipikusan erős szennyezettségi szintű helyeken az egy év alatt végzett rövid idejű mérési kampányok eredményeit összevethetik az emissziókataszterből és a modellezésből nyert információkkal annak érdekében, hogy meghatározzák a felső és alsó vizsgálati küszöbértékek túllépését."

--------------------------------------------------
A Bizottság határozata

(2001. szeptember 28.)

az Európai Atomenergia-közösség és az Orosz Föderáció között a nukleáris biztonságról és a szabályozott magfúzióról szóló két együttműködési megállapodás megkötéséről

(az értesítés a C(2001) 2901. számú dokumentummal történt)

(2001/762/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

tekintettel a Tanács jóváhagyására [1]

mivel:

az Európai Atomenergia-közösség és az Orosz Föderáció között meg kell kötni a nukleáris biztonságról és a magfúzióról szóló két megállapodást,

A KÖVETKEZŐKÉPPEN HATÁROZOTT:

Egyetlen cikk

Az Európai Atomenergia-közösség és az Orosz Föderáció között a nukleáris biztonságról és a szabályozott magfúzióról szóló két megállapodást a Bizottság az Európai Atomenergia-közösség nevében megköti.

Kelt Brüsszelben, 2001. szeptember 28-án.

a Bizottság részéről

Pascal Lamy

a Bizottság tagja

[1] HL L 287., 2001.10.31., 21. o.

--------------------------------------------------
A bizottság határozata

(2001. december 4.)

az élelmiszerek ólom-, kadmium-, higany- és 3-MCPD-tartalmának hatósági ellenőrzésére szolgáló mintavételi és vizsgálati módszerek meghatározásáról szóló 2001/22/EK irányelv helyesbítéséről

(az értesítés a C(2001) 3913. számú dokumentummal történt)

(EGT vonatkozású szöveg)

(2001/873/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az emberi fogyasztásra szánt élelmiszerek ellenőrzésére szolgáló közösségi mintavételi és vizsgálati módszerek bevezetéséről szóló, 1985. december 20-i 85/591/EGK tanácsi irányelvre [1] és különösen annak 1. cikkére,

mivel:

(1) Az élelmiszerek ólom-, kadmium-, higany- és 3-MCPD-tartalmának hatósági ellenőrzésére szolgáló mintavételi és vizsgálati módszerek meghatározásáról szóló, 2001. március 8-i 2001/22/EK bizottsági irányelv [2] meghatározta és harmonizálta a kérdéses szennyező anyagok vizsgálatára szolgáló mintavételi és vizsgálati módszerekre vonatkozó műszaki intézkedéseket.

(2) Az Európai Közösségek Hivatalos Lapjában közzétett szövegben hibásan jelent meg az az időpont, ameddig a tagállamoknak hatályba kell léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek a fent említett irányelvnek.

(3) A 2001/22/EK irányelvet ennek megfelelően helyesbíteni kell.

(4) Az e határozatban előírt intézkedések összhangban vannak az Élelmiszerügyi Állandó Bizottság véleményével,

ELFOGADTA EZT A HATÁROZATOT:

1. cikk

A 2001/22/EK határozat 3. cikkének első bekezdésében a "2003. április 5." időpont helyébe "2002. április 5." lép.

2. cikk

Ennek a határozatnak a tagállamok a címzettjei.

Kelt Brüsszelben, 2001. december 4-én.

a Bizottság részéről

David Byrne

Alelnök

[1] HL L 372., 1985.12.31., 50. o.

[2] HL L 77., 2001.3.16., 14. o.

--------------------------------------------------